# **ΑΝΑΚΟΙΝΩΣΗ**

Το **Ινστιτούτο Εργασίας της Γ.Σ.Ε.Ε. Βορείου Αιγαίου** και το **Εργατικό Κέντρο Χίου**, σε μια προσπάθεια ανταπόκρισης στην ανάγκη Πληροφόρησης και Συμβουλευτικής Εργαζομένων και Ανέργων, η οποία εντείνεται σε μεγάλο βαθμό από τις πρόσφατες νομοθετικές εξελίξεις, διοργανώνουν στο Εργατικό Κέντρο Χίου την παρακάτω δράση:

* **Δευτέρα 7 Ιουνίου 2021 ώρες 16.00-20.00**
* **Τρίτη 8 Ιουνίου 2021 ώρες 10:00-14:00**

Εκδήλωση Δια Ζώσης Νομικής Πληροφόρησης, όπου θα παρέχονται **Δωρεάν Υπηρεσίες Νομικής Πληροφόρησης.** Νομικοί του ΙΝ.Ε. / Γ.Σ.Ε.Ε. θα απαντούν (ατομικά) σε ερωτήματα και προβληματισμούς σχετικά με:

Α. **το Κοινωνικοασφαλιστικό Σύστημα** ασφαλισμένων όλων των ταμείων (ΙΚΑ, ΔΗΜΟΣΙΟ, ΟΑΕΕ, κ.α.) – (θεμελίωση συνταξιοδοτικού δικαιώματος, συντάξεις χηρείας, συντάξεις αναπηρίας, πλήρεις και μειωμένες συντάξεις, απασχόληση συνταξιούχων κλπ) και

Β. **Τα Εργασιακά Δικαιώματα** (συμβάσεις, αποδοχές, άδειες κλπ. Εξαρτημένης εργασίας Ι.Δ.).

Για την διευκόλυνση της διαδικασίας καταγραφής των ερωτημάτων νομικής πληροφόρησης που αφορούν σε συνταξιοδοτικά θέματα, οι συμμετέχοντες θα πρέπει να διαθέτουν σαφή στοιχεία σχετικά με:

1. Τον συνολικό αριθμό ενσήμων
2. Την ημερομηνία έναρξης ασφάλισης
3. Το είδος ενσήμων (μικτά-απλά-βαρέα)

Σημειώνεται ότι σε εφαρμογή των μέτρων προστασίας από την εξάπλωση του ιού COVID-19, **η διαδικασία θα πραγματοποιηθεί αποκλειστικά με ραντεβού**. Οι ενδιαφερόμενοι θα πρέπει να απευθύνονται στο Ινστιτούτο Εργασίας / ΓΣΕΕ Περιφέρειας Βορείου Αιγαίου **τηλ. 22710-23550 προκειμένου να κλείνουν ραντεβού** καθημερινά 08:30-13:30**.**

**Η χρήση μάσκας καθ’ όλη τη διάρκεια παραμονής στο Εργατικό Κέντρο Χίου είναι υποχρεωτική.**

Πρόσωπα επαφής: Σταματία Πολίτη, Παντελής Μωυσάκης

Η παρούσα πρωτοβουλία οργανώνεται στο πλαίσιο του Υποέργου 2 Λειτουργία των εξ αποστάσεως και δια ζώσης υπηρεσιών νομικής και επαγγελματικής πληροφόρησης και συμβουλευτικής των μονάδων παροχής υπηρεσιών καθώς και πληροφόρησης και συμβουλευτικής ανέργων των εξειδικευμένων κέντρων προώθησης της Απασχόλησης στον άξονα των περιφερειών μετάβασης - ΜΕΤ της Πράξης «Εξ αποστάσεως και δια ζώσης υπηρεσίες Πληροφόρησης και Συμβουλευτικής Υποστήριξης και Ενδυνάμωσης Εργαζομένων και Ανέργων»

|  |
| --- |
| Για το ΙΝΕ/ΓΣΕΕ Βορείου Αιγαίου |
| Ο ΠρόεδροςΚωνσταντίνος Λίνας | Ο Οικονομικός ΓραμματέαςΜιχάλης Τσακός |